**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2015 M. KOVO 26 D. SPRENDIMO NR.T2-48 „DĖL PAGALBOS GLOBĖJAMS (RŪPINTOJAMS) IR ĮVAIKINTOJAMS PASLAUGOS TEIKIMO TVARKOS APRAŠO PATVIRTINIMO“ PAKEITIMO**

Nr.

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Pagalbos globėjams (rūpintojams) ir įvaikintojams paslaugos teikimo tvarkos aprašą, patvirtintą Klaipėdos miesto savivaldybės tarybos 2015 m. kovo 26 d. sprendimu Nr. T2-48 „Dėl pagalbos globėjams (rūpintojams) ir įvaikintojams tvarkos aprašo patvirtinimo“:

1.1. pakeisti 1 punktą ir jį išdėstyti taip:

„1. Pagalbos globėjams (rūpintojams) ir įvaikintojams paslaugos teikimo tvarkos aprašas (toliau – Tvarkos aprašas) reglamentuoja pagalbos globėjams (rūpintojams)**,** ~~ir~~ įvaikintojams, **šeimynos steigėjams, dalyviams** bei siekiantiems jais tapti, deklaravusiems gyvenamąją vietą **ar gyvenantiems** Klaipėdos mieste, paslaugos (toliau – Pagalbos paslauga), kurią teikia BĮ Klaipėdos miesto šeimos ir vaiko gerovės centras (toliau – Centras), skyrimo, teikimo ir nutraukimo tvarką.;

1.2. pakeisti 2 punktą ir jį išdėstyti taip:

„2. Tikslas – padėti vaikus globojantiems (besirūpinantiems)**,** ~~ar~~ įvaikinusiems asmenims, **šeimynų steigėjams, dalyviams** bei siekiantiems jais tapti įgyti žinių ir kompetencijų, reikalingų auginant globojamus (rūpinamus) ar įvaikintus vaikus.“;

1.3. pakeisti 3 punktą ir jį išdėstyti taip:

„3. Pagalbos paslauga skiriama vaikus globojantiems (rūpinantiems)**,** ~~ar~~ įvaikinusiems asmenims, **šeimynos steigėjams, dalyviams** bei siekiantiems jais tapti, kuriems nustatytas Pagalbos paslaugos poreikis.“;

1.4. pripažinti netekusiu galios 4 punktą:

„~~4. Klaipėdos miesto savivaldybės administracijos Vaiko teisių apsaugos skyrius (toliau – VTAS) raštu kreipiasi į Centrą dėl Pagalbos paslaugos poreikio vaikus globojantiems (rūpinantiems) ar įvaikinusiems asmenims bei siekiantiems jais tapti įvertinimo ir paslaugų teikimo~~.“;

1.5. pakeisti 5 punktą ir jį išdėstyti taip:

„5. Asmuo, siekiantis tapti globėju (rūpintoju)**,** ~~ar~~ įvaikintoju, **šeimynos steigėju, dalyviu,** globėjas (rūpintojas), įvaikintojas, **šeimynos steigėjas, dalyvis** dėl ~~p~~**P**agalbos paslaugų skyrimo Centrui pateikia:

5.1. užpildytą (gali būti pildoma vietoje) prašymo-paraiškos socialinėms paslaugoms gauti formą (SP-8 forma, patvirtinta Lietuvos Respublikos socialinės apsaugos ir darbo ministro), kurią Centras užregistruoja. ~~Tuo atveju, kai globėjas (rūpintojas) Pagalbos paslaugos nepageidauja, prašymą-paraišką gali pateikti VTAS specialistai, kurie, vykdydami vaiko globos (rūpybos) priežiūrą, nustato pagalbos globėjui (rūpintojui) reikalingumą (kartu pateikia globojamo (rūpinamo) vaiko aplankymų aktų, globos (rūpybos) plano ar globos (rūpybos) peržiūros aktų kopijas);~~

5.2. užpildytas (gali būti pildoma vietoje) duomenų apie šeimos sudėtį, šeimos narių veiklos pobūdį ir jų socialinę padėtį formas (SP-1, SP-2 formos, patvirtintos Lietuvos Respublikos socialinės apsaugos ir darbo ministro);

5.3. asmens tapatybę patvirtinantį dokumentą (pasą, asmens tapatybės kortelę, leidimą nuolat gyventi Lietuvoje) ~~(kopiją pasidaro Centras~~);

5.4. gyvenamosios vietos deklaracijos pažymą (jei nėra duomenų registre);

5.5. globėjas (rūpintojas)**,** ~~ar~~ įvaikintojas, **šeimynos steigėjas, dalyvis** papildomai pateikia:

5.5.1. globojamo (rūpinamo) ar įvaikinto vaiko gimimo liudijimą ar kitą asmens tapatybę patvirtinantį dokumentą ~~(kopiją pasidaro Centras);~~

5.5.2. globos (rūpybos) nustatymo**,** ~~ar~~ įvaikinimo, **šeimynos steigėjo, dalyvio** dokumentus (kopiją pasidaro Centras);

5.6. esant reikalui, gali būti prašoma ir kitų dokumentų, susijusių su asmens socialinių paslaugų poreikio nustatymu.“;

1.6. pakeisti 6 punktą ir jį išdėstyti taip:

„6. Centro ~~atestuotas~~ socialinis darbuotojas per 14 kalendorinių dienų nuo asmens prašymo-paraiškos gavimo dienos nustato asmens socialinių paslaugų poreikį, užpildydamas asmens (šeimos) socialinių paslaugų poreikio vertinimo formą (patvirtinta Lietuvos Respublikos socialinės apsaugos ir darbo ministro). Centro atestuotas socialinis darbuotojas globėjų (rūpintojų) ar įvaikintojų socialinių paslaugų poreikį nustato, **atsižvelgdamas į asmens prašymą ir, esant poreikiui,** ~~VTAS specialistų rekomendacijas~~ **į gautą informaciją iš suinteresuotų institucijų apie pagalbos reikalingumą.“;**

1.7. pakeisti 7 punktą ir jį išdėstyti taip:

„7. Centro ~~atestuotas~~ socialinis darbuotojas dokumentus, nurodytus šio Tvarkos aprašo **5.1., 5.2., 5.4., 5.4.2., 5.6**. **pa**punkčiuose ir 6 **punkte**, ~~bei 4 punkte nurodyto VTAS rašto kopiją~~ įsega į asmens bylą ir perduoda Klaipėdos miesto savivaldybės administracijos Socialinių reikalų departamento Socialinės paramos skyriui (toliau – SPS).“;

1.8. pakeisti 8 punktą ir jį išdėstyti taip:

„8. SPS specialistas patikrina asmens byloje esančius dokumentus, užpildo sprendimo dėl socialinių paslaugų asmeniui (šeimai) skyrimo formą (patvirtinta Lietuvos Respublikos socialinės apsaugos ir darbo ministro, toliau – Sprendimas) ir perduoda Klaipėdos miesto savivaldybės administracijos direktoriui ar jo įgaliotam asmeniui, kuris per 14 kalendorinių dienų nuo Centro asmens socialinių paslaugų poreikio vertinimo išvados pateikimo dienos priima sprendimą dėl Pagalbos paslaugos asmeniui skyrimo. Sprendimą užregistruoja SPS specialistas, jį įsega į paslaugos gavėjo bylą, kurią perduoda Centrui, ~~Sprendimo kopiją perduoda VTAS~~. Centro ~~atestuotas~~ socialinis darbuotojas Sprendimo kopiją įteikia asmeniui.“;

1.9. pakeisti 10 punktą ir jį išdėstyti taip:

„10. Centro ~~atestuoti~~ socialiniai darbuotojai teikia asmeniui Pagalbos paslaugą tik esant Sprendimui šią paslaugą skirti. Paslauga teikiama pagal poreikį.“;

1.10. pakeisti 11 punktą ir jį išdėstyti taip:

„11. Vienkartinio pobūdžio konsultacijos vaikus globojantiems (rūpinantiems), ~~ar~~ įvaikinusiems asmenims, **šeimynos steigėjams, dalyviams** bei siekiantiems jais tapti teikiamos be Sprendimo, apie konsultacijų suteikimą pažymima žurnale (forma tvirtinama Centro direktoriaus įsakymu).“;

1.11. pakeisti 14 punktą ir jį išdėstyti taip:

„14. Pagalbos paslaugos teikimui Centro ~~atestuoti~~ socialiniai darbuotojai, bendradarbiaudami ~~su VTAS specialistais ir~~ su globėjais (rūpintojais), **~~ar~~ įvaikintojais, šeimynos steigėjais, dalyviais** sudaro individualų Pagalbos paslaugos teikimo planą**, pildo kitus šiai paslaugai teikti reikalingus dokumentus** (~~plano~~ ~~forma~~ ~~tvirtinama~~ **dokumentų sąrašas ir formos tvirtinamos** Centro direktoriaus įsakymu). Plano peržiūra atliekama plane nustatytu laiku.“;

1.12. pakeisti 16 punktą ir jį išdėstyti taip:

 „16. Pagalbos paslaugos teikimas globėjui (rūpintojui) ~~ar~~ įvaikintojui, **šeimynos steigėjui, dalyviui** nutraukiamas Centro direktoriaus įsakymu:

16.1. įvaikintojui, **šeimynos steigėjui, dalyviui** pateikus raštišką prašymą;

16.2. įvaikintam vaikui tapus pilnamečiu;

16.3. globėjui (rūpintojui) pateikus raštišką prašymą. ~~ir~~ ~~gavus VTAS pritarimą~~; **Nutraukus paslaugas Centras ne rečiau kaip vieną kartą per metus, esant poreikiui ir dažniau apsilanko globėjų (rūpintojų) šeimoje dėl vykdomos veiklos kokybės vertinimo, Pagalbos paslaugų poreikio įvertinimo;**

16.4. pasibaigus vaiko globai (rūpybai);

16.5. ~~globėjo (rūpintojo), ar įvaikintojo šeimai,~~ **globėjui (rūpintojui),** **įvaikintojui,** **šeimynos steigėjui, dalyviui** išvykus gyventi į kitą savivaldybę;

16.6. paslaugos gavėjui mirus;

16.7. išnykus paslaugos skyrimo priežastims (**nustato Centras** ~~bendru Centro ir VTAS sutarimu~~).“;

1.12. pakeisti 17 punktą ir jį išdėstyti taip:

„17. Centras apie 16 punkte nurodyto įsakymo priėmimą informuoja SPS ~~ir VTAS~~, persiųsdamas įsakymo, kuriame turi būti nurodytos aiškios paslaugos teikimo nutraukimo priežastys, kopiją.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius  | Saulius Budinas  |

Parengė

Socialinės paramos skyriaus Socialinių paslaugų poskyrio vedėja

Sonata Jakienė, tel. 39 07 91

2019-03-01